pythainlp/thaigov-corpus huggingface dataset:
รัฐบาลไทย-ข่าวทำเนียบรัฐบาล-รัฐบาลเชิญชวนประชาชนร่วมกิจกรรมสัปดาห์ส่งเสริมการเผยแผ่พระพุทธศาสนา เนื่องในเทศกาลวันมาฆบูชา ประจำปี 2563 ทำความดี  ละเว้นความชั่ว ถวายเป็นพุทธบูชา
วันศุกร์ที่ 24 มกราคม 2563
รัฐบาลเชิญชวนประชาชนร่วมกิจกรรมสัปดาห์ส่งเสริมการเผยแผ่พระพุทธศาสนา เนื่องในเทศกาลวันมาฆบูชา ประจําปี 2563 ทําความดี  ละเว้นความชั่ว ถวายเป็นพุทธบูชา
รัฐบาลเชิญชวนประชาชนร่วมกิจกรรมสัปดาห์ส่งเสริมการเผยแผ่พระพุทธศาสนา เนื่องในเทศกาลวันมาฆบูชา ประจําปี 2563 ทําความดี  ละเว้นความชั่ว ถวายเป็นพุทธบูชา
วันนี้ (24 มกราคม 2563) เวลา 13.00 น. ณ ห้องประชุมคณะรัฐมนตรี ชั้น 2 ตึกสํานักลขาธิการคณะรัฐมนตรี ทําเนียบรัฐบาล นายเทวัญ ลิปตพัลลภ รัฐมนตรีประจําสํานักนายกรัฐมนตรี เป็นประธานการประชุมคณะกรรมการอํานวยการจัดงานสัปดาห์ส่งเสริมการเผยแผ่พระพุทธศาสนาเนื่องในเทศกาลวันมาฆบูชา ประจําปี 2563 ครั้งที่ 1/2563 ร่วมกับหน่วยงานที่เกี่ยวข้อง สรุปสาระสําคัญ ดังนี้
รัฐมนตรีประจําสํานักนายกรัฐมนตรี ได้กล่าวถึงการประชุมคณะกรรมการจัดงานสัปดาห์ส่งเสริมการเผยแผ่พระพุทธศาสนาฯ ว่า การประชุมในวันนี้เพื่อเตรียมการจัดงานสัปดาห์ส่งเสริมการเผยแผ่พระพุทธศาสนา เนื่องในเทศกาลวันมาฆบูชา ประจําปี 2563 ซึ่งสํานักงานพระพุทธศาสนา ได้ร่วมกับคณะสงฆ์ หน่วยงานทั้งภาครัฐและเอกชน ร่วมกันจัดงานสัปดาห์ส่งเสริมการเผยแผ่พระพุทธศาสนา เนื่องในเทศกาลวันมาฆบูชา ประจําปีพุทธศักราช 2563 เพื่อน้อมนําหลักธรรมคําสอนทางพระพุทธศาสนา นํามาปฏิบัติมาปรับใช้ในชีวิตประวัน และยึดในหลักศีล 5 เพื่อน้อมถวายเป็นพุทธบูชา พร้อมหวังว่า การจัดงานดังกล่าวจะเกิดประโยชน์แก่ประชาชนคนไทยทุกคน
ที่ประชุมรับทราบการจัดงานสัปดาห์ส่งเสริมการเผยแผ่พระพุทธศาสนาเนื่องในเทศกาลวันมาฆบูชา ประจําปี 2563 ที่ทุกภาคส่วนได้ร่วมกันจัดขึ้น ในส่วนกลาง ระหว่างวันที่ 5-9 กุมภาพันธ์ 2563 ณ พุทธมณฑล อําเภอพุทธมณฑล จังหวัดนครปฐม ดังนี้ 1) การปฐมนิเทศการปฏิบัติธรรมของพระสงฆ์ โดยพระธรรมโพธิมงคล เจ้าคณะภาค 14 ในวันที่ 4 กุมภาพันธ์ 2563 ณ อาคารโพธิญาณมหาวิชชาลัย
แบ่งออกเป็น การปฏิบัติธรรมของพระสงฆ์ จํานวน 400 รูป การปฏิบัติธรรมของฆราวาส จํานวน 200 คน 2) พิธีเจริญพระพุทธมนต์และเจริญจิตตภาวนาถวายพระพรชัยมงคลแด่พระบาทสมเด็จพระเจ้าอยู่หัว สมเด็จพระนางเจ้าฯ พระบรมราชินี และสมเด็จพระนางเจ้าสิริกิติ์ พระบรมราชินีนาถ พระบรมราชชนนีพันปีหลวง โดยสมเด็จพระสังฆราช พร้อมพระเถรานุเถระ พระสงฆ์ และพุทธศาสนิกชน ในวันพฤหัสบดีที่ 6 กุมภาพันธ์ 2563 เวลา 14.00 น. ณ อาคารโพธิญาณมหาวิชชาลัย 3) โครงการจิตอาสา “เราทําความ ดี ด้วยหัวใจ” กิจกรรม Big Cleaning Day 4) พิธีทําบุญตักบาตรพระสงฆ์ จํานวน 400 รูป ในวันเสาร์ที่ 8 กุมภาพันธ์ 2563 เวลา 07.00 น. ณ บริเวณหน้าองค์พระประธานพุทธมณฑล 5) พิธีบําเพ็ญพระราชกุศลเวียนเทียน เนื่องในวันมาฆบูชา ในวันเสาร์ที่ 8 กุมภาพันธ์ 2563 เวลา 16.30 น. ณ บริเวณลานรอบองค์พระประธานพุทธมณฑล 6) การแสดงพระธรรมเทศนา การบรรยายธรรม และการสนทนาธรรม ณ วัดต่าง ๆ ในกรุงเทพมหานคร ได้กําหนดจัดกิจกรรมต่าง ๆ ประกอบด้วย การปฏิบัติธรรม การแสดงพระธรรมเทศนา การทําบุญตักบาตร การประกอบพิธีเวียนเทียน
พร้อมกันนี้ ขอเชิญชวนพุทธศาสนิกชนทั้งชาวไทยและชาวต่างประเทศ ร่วมงานสัปดาห์ส่งเสริมการเผยแผ่พระพุทธศาสนา เนื่องในเทศกาลวันมาฆบูชา ประจําปีพุทธศักราช 2563 จัดขึ้นตั้งแต่วันที่ 5-9 กุมภาพันธ์ 2563 สามารถดูรายละเอียดเพิ่มเติมได้ที่ www.onab.go.th สอบถามเพิ่มเติม โทร. 02 441 7966
.....................................
กลุ่มประชาสัมพันธ์และเผยแพร่ สํานักโฆษก
รัฐบาลไทย-ข่าวทำเนียบรัฐบาล-กระทรวงเกษตรฯ จัดพิธีบำเพ็ญกุศลและพิธีทำบุญตักบาตร เพื่อถวายเป็นพระราชกุศลแด่พระบาทสมเด็จพระปรมินทรมหาภูมิพลอดุลยเดช
วันพุธที่ 16 พฤศจิกายน 2559
กระทรวงเกษตรฯ จัดพิธีบําเพ็ญกุศลและพิธีทําบุญตักบาตร เพื่อถวายเป็นพระราชกุศลแด่พระบาทสมเด็จพระปรมินทรมหาภูมิพลอดุลยเดช
กระทรวงเกษตรและสหกรณ์ จัดพิธีบําเพ็ญกุศลและพิธีทําบุญตักบาตร เพื่อถวายเป็นพระราชกุศลแด่พระบาทสมเด็จพระปรมินทรมหาภูมิพลอดุลยเดช  ทุกวันที่ 13 ของทุกเดือน จนถึงวันที่ 13 ตุลาคม
~กระทรวงเกษตรและสหกรณ์ โดยสํานักงานปลัดกระทรวงเกษตรและสหกรณ์ และสํานักงานการปฏิรูปที่ดินเพื่อเกษตรกรรม จัดพิธีบําเพ็ญกุศลและพิธีทําบุญตักบาตร เพื่อถวายเป็นพระราชกุศลแด่พระบาทสมเด็จพระปรมินทรมหาภูมิพลอดุลยเดช โดยมี นายธีรภัทร ประยูรสิทธิ ปลัดกระทรวงเกษตรและสหกรณ์ เป็นประธานในพิธี พร้อมด้วยผู้บริหาร ข้าราชการ และเจ้าหน้าที่ของกระทรวงเกษตรและสหกรณ์ ซึ่งได้กําหนดจัดขึ้นในวันที่ 13 ของทุกเดือน ไปจนถึงวันที่ 13 ตุลาคม 2560 โดยในครั้งที่ 1 เริ่มในวันอาทิตย์ที่ 13 พฤศจิกายน 2559 ณ กระทรวงเกษตรและสหกรณ์
สําหรับกิจกรรมพิธีบําเพ็ญกุศลและพิธีทําบุญตักบาตร เพื่อถวายเป็นพระราชกุศลแด่พระบาทสมเด็จพระปรมินทรมหาภูมิพลอดุลยเดช เริ่มเวลา 06.30 น.ประกอบด้วยกิจกรรมต่าง ๆ อาทิ ประธานในพิธีจุดธูป เทียนบูชาพระรัตนตรัยหน้าโต๊ะหมู่บูชา จุดเครื่องบูชาทองน้อย และกราบถวายบังคมพระบรมฉายาลักษณ์ จากนั้น พระสงฆ์ 10 รูป สวดพุทธมนต์ และประธานในพิธี พร้อมด้วยผู้บริหารทอดผ้าไตรบังสกุล โดยพระสงฆ์ 10 รูป สดับปกรณ์ ประธานในพิธีถวายเครื่องไทยธรรม กรวดน้ํา กราบลาพระรัตนตรัยหน้าโต๊ะหมู่บูชา และถวายบังคมพระบรมฉายาลักษณ์ หน้าโต๊ะบูชา
หลังจากนั้น เวลา 07.30 น. ผู้บริหาร ข้าราชการ และเจ้าหน้าที่ของกระทรวงเกษตรและสหกรณ์ และประชาชน ได้ร่วมพิธีทําบุญตักบาตร (ข้าวสาร อาหารแห้ง) พระสงฆ์ 89 รูป เพื่อถวายเป็นพระราชกุศลแด่พระบาทสมเด็จพระปรมินทรมหาภูมิพลอดุลยเดช
กลุ่มโฆษกและวิเคราะห์ข่าว กองเกษตรสารนิเทศ
สํานักงานปลัดกระทรวงเกษตรและสหกรณ์
โทร 02-2810859 แฟกซ์ 02-2822871
moacnews@gmail.com
www.moac.go.th
รัฐบาลไทย-ข่าวทำเนียบรัฐบาล-ก.อุตฯ ร่วมจุดเทียนเพื่อน้อมรำลึกในพระมหากรุณาธิคุณ เนื่องในวันคล้ายวันสวรรคตพระบาทสมเด็จพระจุลจอมเกล้าเจ้าอยู่หัว
วันพุธที่ 24 ตุลาคม 2561
ก.อุตฯ ร่วมจุดเทียนเพื่อน้อมรําลึกในพระมหากรุณาธิคุณ เนื่องในวันคล้ายวันสวรรคตพระบาทสมเด็จพระจุลจอมเกล้าเจ้าอยู่หัว
ก.อุตฯ ร่วมจุดเทียนเพื่อน้อมรําลึกในพระมหากรุณาธิคุณ เนื่องในวันคล้ายวันสวรรคตพระบาทสมเด็จพระจุลจอมเกล้าเจ้าอยู่หัว
เมื่อวันที่ 23 ตุลาคม 2561 เวลา 19.00 น. นายสุรพล ชามาตย์ รองปลัดกระทรวงอุตสาหกรรม และคณะผู้บริหาร ข้าราชการและพนักงานกระทรวงอุตสาหกรรม ร่วมพิธีจุดเทียนเพื่อน้อมรําลึกในพระมหากรุณาธิคุณ เนื่องในวันคล้ายวันสวรรคตพระบาทสมเด็จพระจุลจอมเกล้าเจ้าอยู่หัว โดยมีพลเอก ประยุทธ์ จันทร์โอชา นายกรัฐมนตรี เป็นประธาน ณ บริเวณท้องสนามหลวง
รัฐบาลไทย-ข่าวทำเนียบรัฐบาล-นายกรัฐมนตรีตำหนิบุคคลทุจริตเงินงบประมาณภาครัฐ พร้อมสั่งการเร่งรัดให้ ปปท.ลงพื้นที่ตรวจสอบการใช้จ่ายงบประมาณภาครัฐ
วันอังคารที่ 13 มีนาคม 2561
นายกรัฐมนตรีตําหนิบุคคลทุจริตเงินงบประมาณภาครัฐ พร้อมสั่งการเร่งรัดให้ ปปท.ลงพื้นที่ตรวจสอบการใช้จ่ายงบประมาณภาครัฐ
นายกรัฐมนตรีตําหนิบุคคลทุจริตเงินงบประมาณภาครัฐ พร้อมสั่งการเร่งรัดให้ ปปท.ลงพื้นที่ตรวจสอบการใช้จ่ายงบประมาณภาครัฐ
วันนี้ (13 มีนาคม 2561) เวลา 14.00 น. ณ บริเวณห้องโถง ตึกบัญชาการ 1 ทําเนียบรัฐบาล พลเอก ประยุทธ์ จันทร์โอชา นายกรัฐมนตรีกล่าวภายหลังการประชุมคณะรัฐมนตรีถึงกรณีการตรวจสอบเงินทุจริตหน่วยงานภาครัฐว่า มีหลายหน่วยงานที่ปรากฎเป็นข่าวออกมา ไม่ใช่รัฐบาลปล่อยปะละเลยการตรวจสอบ แต่ขั้นตอนการตรวจสอบค่อนข้างช้า โดยได้เร่งรัดให้สํานักงานคณะกรรมการป้องกันและปราบปรามการทุจริตในภาครัฐ (ป.ป.ท.) เข้าไปตรวจสอบทุกหน่วยงานภาครัฐที่มีปัญหา เพราะเป็นเรื่องการใช้งบประมาณของภาครัฐโดยตรง ทั้งนี้ การทุจริตขึ้นอยู่กับผู้ที่ได้รับผล เจ้าหน้าที่ และประชาชนส่วนหนึ่งที่รู้เท่าไม่ถึงการณ์เข้าไปให้ความร่วมมือกับเจ้าหน้าที่ จึงขอให้ประชาชนช่วยกันให้ความร่วมมือกันเปิดเผยข้อมูลทั้งทางตรงและทางอ้อม ไม่ต้องเกรงกลัวอิทธิพล รัฐบาลพร้อมให้การดูแล พร้อมกล่าวชื่นชมบุคคลที่เปิดเผยข้อมูล และกล่าวตําหนิบุคคลที่ทุจริตเงินโครงการต่าง ๆ ของภาครัฐว่าเป็นบุคคลที่น่าอับอาย ไม่มีศีลธรรม รังแกงบประมาณคนที่ด้อยโอกาส พร้อมกล่าวยืนยันว่าได้สั่งการให้ ปปท.ลงพื้นที่ตรวจสอบแล้วอย่างเป็นธรรม
---------------------------------------
รัฐบาลไทย-ข่าวทำเนียบรัฐบาล-โรงพยาบาลชลบุรี โรงพยาบาลระยอง พร้อมรับอุบัติเหตุเส้นทางหลักภาคตะวันออก
วันพฤหัสบดีที่ 26 ธันวาคม 2562
โรงพยาบาลชลบุรี โรงพยาบาลระยอง พร้อมรับอุบัติเหตุเส้นทางหลักภาคตะวันออก
รองปลัดกระทรวงสาธารณสุข ลงพื้นที่เยี่ยมให้กําลังใจเจ้าหน้าที่ ตรวจความพร้อมห้องฉุกเฉิน รถพยาบาลของโรงพยาบาลศูนย์ชลบุรีและโรงพยาบาลระยอง บนเส้นทางหลักสู่ภาคตะวันออก ช่วงเทศกาลปีใหม่
รองปลัดกระทรวงสาธารณสุข ลงพื้นที่เยี่ยมให้กําลังใจเจ้าหน้าที่ ตรวจความพร้อมห้องฉุกเฉิน รถพยาบาลของโรงพยาบาลศูนย์ชลบุรีและโรงพยาบาลระยอง บนเส้นทางหลักสู่ภาคตะวันออก ช่วงเทศกาลปีใหม่
วันนี้ (26 ธันวาคม 2562) นายแพทย์ศุภกิจ ศิริลักษณ์ รองปลัดกระทรวงสาธารณสุข ลงพื้นที่ให้กําลังใจเจ้าหน้าที่ผู้ปฏิบัติงานดูแลประชาชนช่วงเทศกาลปีใหม่ 2563 ติดตามความพร้อมการจัดบริการของโรงพยาบาลชลบุรี และโรงพยาบาลระยอง บนเส้นทางหลักสู่พื้นที่ระเบียงเศรษฐกิจพิเศษภาคตะวันออก และสถานที่ท่องเที่ยว
นายแพทย์ศุภกิจให้สัมภาษณ์ว่า โรงพยาบาลทั้ง 2 แห่งเป็นโรงพยาบาลที่มีศักยภาพสูง มีความพร้อมดูแลประชาชนในช่วงเทศกาลปีใหม่ ทั้งการเพิ่มจํานวนแพทย์ พยาบาล เจ้าหน้าที่ 2 เท่าตัว ศูนย์รับแจ้งเหตุและสั่งการ 1669 ทีมปฏิบัติการกู้ชีพ ศูนย์ส่งต่อ รถพยาบาลฉุกเฉิน ห้องผ่าตัด ไอซียู เตียงรับผู้ป่วย คลังเลือด ออกซิเจน และสนับสนุนการทํางานของเจ้าหน้าที่ตํารวจตรวจวัดระดับแอลกอฮอล์ในเลือดของผู้ขับขี่กรณีที่เกิดอุบัติเหตุ โดยที่ห้องฉุกเฉินโรงพยาบาลชลบุรี มีระบบคัดแยกเฉพาะผู้ป่วยฉุกเฉิน ผู้ป่วยที่ไม่ฉุกเฉินจะได้รับการตรวจรักษาที่ห้องตรวจอื่น ในกรณีอุบัติเหตุหมู่สามารถระดมเจ้าหน้าที่ได้อย่างทันท่วงที สําหรับที่โรงพยาบาลระยอง เป็นห้องฉุกเฉินคุณภาพระดับต้นของประเทศ มีประตู 2 ชั้น มีทีวีหน้าห้องบริเวณที่พักคอยญาติ บอกระดับความรุนแรงของผู้ป่วยฉุกเฉินและการให้บริการทางการแพทย์ เนื่องจากเขตสุขภาพที่ 6 พื้นที่ภาคตะวันออก มีแหล่งท่องเที่ยวที่ได้รับความนิยม และเป็นเส้นทางหลักสู่สู่พื้นที่ระเบียงเศรษฐกิจพิเศษภาคตะวันออก อุบัติเหตุที่เกิดขึ้นร้อยละ 90 มีความรุนแรงสูง ส่วนใหญ่เสียชีวิตในที่เกิดเหตุ เกิดจากการขับขี่มอเตอร์ไซค์ และดื่มเครื่องดื่มแอลกอฮอล์
******************* 26 ธันวาคม 2562
รัฐบาลไทย-ข่าวทำเนียบรัฐบาล-พ.ร.บ.ควบคุมโรคจากการทำงานและโรคจากมลพิษสิ่งแวดล้อม พ.ศ.2562 มีผลบังคับใช้วันนี้
วันพฤหัสบดีที่ 19 กันยายน 2562
พ.ร.บ.ควบคุมโรคจากการทํางานและโรคจากมลพิษสิ่งแวดล้อม พ.ศ.2562 มีผลบังคับใช้วันนี้
กระทรวงสาธารณสุข ออกพระราชบัญญัติควบคุมโรคจากการประกอบอาชีพและโรคจากสิ่งแวดล้อม พ.ศ.2562 มีผลบังคับใช้วันนี้ กําหนดกลไก “ตรวจจับ ฉับไว เตือนภัยเมื่อผิดปกติ” ส่งผลดีต่อลูกจ้างหรือผู้ได้รับผลกระทบได้รับการดูแลและการตรวจสุขภาพได้
กระทรวงสาธารณสุข ออกพระราชบัญญัติควบคุมโรคจากการประกอบอาชีพและโรคจากสิ่งแวดล้อม พ.ศ.2562 มีผลบังคับใช้วันนี้ กําหนดกลไก “ตรวจจับ ฉับไว เตือนภัยเมื่อผิดปกติ” ส่งผลดีต่อลูกจ้างหรือผู้ได้รับผลกระทบได้รับการดูแลและการตรวจสุขภาพได้รับการบริการบนมาตรฐานเดียวกัน
วันนี้ (19 กันยายน 2562) ที่กระทรวงสาธารณสุข จังหวัดนนทบุรี นายอนุทิน ชาญวีรกูล รองนายกรัฐมนตรีและรัฐมนตรีว่าการกระทรวงสาธารณสุข เป็นประธานการประชุมคณะกรรมการควบคุมโรคจากการประกอบอาชีพและโรคจากสิ่งแวดล้อม ซึ่งจัดขึ้นตามมาตรา 10 ของพระราชบัญญัติควบคุมโรคจากการประกอบอาชีพและโรคจากสิ่งแวดล้อม พ.ศ.2562 และเป็นวันแรกที่ พ.ร.บ. มีผลใช้บังคับหลังการประกาศในราชกิจจานุเบกษา 120 วัน โดยมีผู้แทนกระทรวงเกษตรและสหกรณ์ กระทรวงทรัพยากรธรรมชาติและสิ่งแวดล้อม กระทรวงมหาดไทย กระทรวงสาธารณสุข กระทรวงอุตสาหกรรม อธิบดีกรมสวัสดิการและคุ้มครองแรงงาน อธิบดีกรมอนามัย อธิบดีกรมควบคุมโรค ผู้แทนสํานักงานประกันสังคม และสํานักงานหลักประกันสุขภาพแห่งชาติ ร่วมประชุม
นายอนุทินกล่าวว่า พระราชบัญญัติฉบับนี้ จะมีประโยชน์กับลูกจ้างเนื่องจากมีกลไกการเฝ้าระวัง การป้องกันและการควบคุมโรคจากการประกอบอาชีพและโรคจากสิ่งแวดล้อม “ตรวจจับ ฉับไว เตือนภัยเมื่อผิดปกติ” ช่วยให้ลูกจ้างหรือผู้ได้รับผลกระทบได้รับการดูแลและการตรวจสุขภาพได้รับการบริการบนมาตรฐานเดียวกัน กรณีมีเหตุสงสัย ผิดปกติ บุคลกรสาธารณสุขสามารถเข้าทําการตรวจสอบ/สอบสวนโรคหาสาเหตุได้ทันที เมื่อพบความเสี่ยงหรือพบผู้ป่วย สามารถส่งต่อวินิจฉัย รักษา อย่างทันท่วงที เนื่องจากปัจจุบันแนวโน้มและความรุนแรงของความเสี่ยงต่อการเกิดโรคจากการทํางานและโรคจากสิ่งแวดล้อมสูงขึ้น ทั้งโรคจากการทํางานที่เกิดขึ้นทันทีหรือเกิดภายหลังจากการทํางานเป็นระยะเวลานาน และโรคที่เกิดแบบเฉียบพลันหรือเรื้อรังจากมลพิษหรือสิ่งปนเปื้อนในสิ่งแวดล้อม ทั้งจากธรรมชาติและกิจกรรมของมนุษย์
นายอนุทินกล่าวต่อว่า การประชุมวันนี้ คณะกรรมการฯ มีมติเห็นชอบต่อร่างอนุบัญญัติจํานวน 3 ฉบับ ได้แก่ (ร่าง) ประกาศกระทรวงสาธารณสุข เรื่อง หลักเกณฑ์ วิธีการ และเงื่อนไขในการแต่งตั้งคณะกรรมการผู้ทรงคุณวุฒิในคณะกรรมการควบคุมโรคจากการประกอบอาชีพและโรคจากสิ่งแวดล้อม พ.ศ. .... (ร่าง) ประกาศคณะกรรมการควบคุมโรคจากการประกอบอาชีพและโรคจากสิ่งแวดล้อม เรื่อง หลักเกณฑ์ วิธีการ และเงื่อนไขการแต่งตั้ง วาระการดํารงตําแหน่ง และการพ้นจากตําแหน่งของคณะกรรมการในคณะกรรมการควบคุมโรคจากการประกอบอาชีพและโรคจากสิ่งแวดล้อมจังหวัดและคณะกรรมการควบคุมโรคจากการประกอบอาชีพและโรคจากสิ่งแวดล้อมกรุงเทพมหานคร พ.ศ. .... และ (ร่าง) ประกาศกระทรวงสาธารณสุข เรื่อง แต่งตั้งพนักงานเจ้าหน้าที่เพื่อปฏิบัติการตามพระราชบัญญัติควบคุมโรคจากการประกอบอาชีพและโรคจากสิ่งแวดล้อม พ.ศ.2562 อันจะทําให้การจัดตั้งคณะกรรมการ ทั้งในระดับชาติและระดับจังหวัด รวมทั้งพนักงานเจ้าหน้าที่ เป็นไปอย่างสมบูรณ์ตามที่พระราชบัญญัติฯ กําหนดไว้
************************************19 กันยายน 2562
*************************************
รัฐบาลไทย-ข่าวทำเนียบรัฐบาล-ราชกิจจานุเบกษา เผยแพร่ พ.ร.บ.งบประมาณรายจ่ายประจำปีงบประมาณ พ.ศ. ๒๕๖๒
วันอังคารที่ 18 กันยายน 2561
ราชกิจจานุเบกษา เผยแพร่ พ.ร.บ.งบประมาณรายจ่ายประจําปีงบประมาณ พ.ศ. ๒๕๖๒
ราชกิจจานุเบกษา เมื่อวันที่ ๑๗ กันยายน ๒๕๖๑ เผยแพร่พระราชบัญญัติงบประมาณรายจ่ายประจําปีงบประมาณ พ.ศ. ๒๕๖๒ รายละเอียดระบุว่า
ราชกิจจานุเบกษา เมื่อวันที่ ๑๗ กันยายน ๒๕๖๑ เผยแพร่พระราชบัญญัติงบประมาณรายจ่ายประจําปีงบประมาณ พ.ศ. ๒๕๖๒ รายละเอียดระบุว่า
สมเด็จพระเจ้าอยู่หัวมหาวชิราลงกรณ บดินทรเทพยวรางกูร มีพระราชโองการโปรดเกล้าฯ ให้ประกาศว่า โดยที่เป็นการสมควรตั้งงบประมาณรายจ่ายประจําปีงบประมาณ พ.ศ. ๒๕๖๒ จึงทรงพระกรุณาโปรดเกล้าฯ ให้ตราพระราชบัญญัติขึ้นไว้โดยคําแนะนําและยินยอมของสภานิติบัญญัติแห่งชาติทําหน้าที่รัฐสภา ดังต่อไปนี้
มาตรา ๑ พระราชบัญญัตินี้เรียกว่า “พระราชบัญญัติงบประมาณรายจ่ายประจําปี งบประมาณ พ.ศ. ๒๕๖๒”
มาตรา ๒ พระราชบัญญัตินี้ให้ใช้บังคับตั้งแต่วันที่ ๑ ตุลาคม พ.ศ. ๒๕๖๑ เป็นต้นไป
มาตรา ๓ งบประมาณรายจ่ายประจําปีงบประมาณ พ.ศ. ๒๕๖๒ ให้ตั้งเป็นจํานวน รวมทั้งสิ้น ๓,๐๐๐,๐๐๐,๐๐๐,๐๐๐ บาท (๓ ล้านล้านบาท) จําแนกเป็นรายจ่ายตามที่จะระบุต่อไปในพระราชบัญญัตินี้
สําหรับงบประมาณรายจ่ายสําหรับแผนงานบุคลากรภาครัฐ ในส่วนของกระทรวงศึกษาธิการ ได้รับจัดสรรรวม ๒๙๗,๓๕๕,๘๖๗,๒๐๐ บาท และงบประมาณรายจ่ายของกระทรวงศึกษาธิการและหน่วยงานในกํากับ จํานวน ๑๗๔,๙๕๘,๓๒๑,๑๐๐ บาท
นอกจากนี้ ในส่วนของกระทรวงศึกษาธิการยังได้รับงบประมาณบูรณาการสําหรับแผนงานต่าง ๆ อีก เช่น แผนงานบูรณาการขับเคลื่อนการแก้ไขปัญหาจังหวัดชายแดนภาคใต้ จํานวน ๑,๔๓๙,๑๕๒,๙๐๐ บาท แผนงานบูรณาการป้องกัน ปราบปราม และบําบัดรักษาผู้ติดยาเสพติด จํานวน ๒๑๓,๔๑๐,๐๐๐ บาท เป็นต้น
Rewriter/Editor บัลลังก์ โรหิตเสถียร
รัฐบาลไทย-ข่าวทำเนียบรัฐบาล-ปลัดกระทรวงดิจิทัลฯ นำคณะผู้บริหารร่วมลงนามถวายพระพร เนื่องในวันขึ้นปีใหม่ 2561
วันพฤหัสบดีที่ 4 มกราคม 2561
ปลัดกระทรวงดิจิทัลฯ นําคณะผู้บริหารร่วมลงนามถวายพระพร เนื่องในวันขึ้นปีใหม่ 2561
ปลัดกระทรวงดิจิทัลฯ
นางสาวอัจฉรินทร์ พัฒนพันธ์ชัย ปลัดกระทรวงดิจิทัลเพื่อเศรษฐกิจและสังคม นําคณะผู้บริหารกระทรวงฯ และผู้บริหารหน่วยงานในสังกัดฯ ร่วมลงนามถวายพระพร สมเด็จพระเจ้าอยู่หัวมหาวชิราลงกรณ บดินทรเทพยวรางกูร เนื่องในโอกาสวันขึ้นปีใหม่ 2561 โดยสํานักพระราชวังจัดขึ้น เพื่อให้ประชาชนทุกหมู่เหล่าได้แสดงออกถึงความจงรักภักดี เมื่อวันที่ 1 มกราคม 2561 ณ พระบรมมหาราชวัง เขตพระนคร กรุงเทพฯ
***************************
รัฐบาลไทย-ข่าวทำเนียบรัฐบาล-ปลัดมหาดไทยแจ้งข้าราชการในสังกัดส่งความสุขปีใหม่ด้วยความพอเพียง งดรับของขวัญปีใหม่ เน้นย้ำทุกพื้นที่มอบ 14 โครงการเพื่อเป็นของขวัญให้พี่น้องประชาชน
วันจันทร์ที่ 25 ธันวาคม 2560
ปลัดมหาดไทยแจ้งข้าราชการในสังกัดส่งความสุขปีใหม่ด้วยความพอเพียง งดรับของขวัญปีใหม่ เน้นย้ําทุกพื้นที่มอบ 14 โครงการเพื่อเป็นของขวัญให้พี่น้องประชาชน
ปลัดมหาดไทยแจ้งข้าราชการในสังกัดส่งความสุขปีใหม่ด้วยความพอเพียง งดรับของขวัญปีใหม่ เน้นย้ําทุกพื้นที่มอบ 14 โครงการเพื่อเป็นของขวัญให้พี่น้องประชาชน
วันนี้ (24 ธ.ค.60) ที่กระทรวงมหาดไทยนายฉัตรชัย พรหมเลิศ ปลัดกระทรวงมหาดไทยเปิดเผยว่า เนื่องในโอกาสวาระดิถีขึ้นปีใหม่ 2561 นี้ กระทรวงมหาดไทยมีนโยบายในการส่งความปรารถนาดีในโอกาสดังกล่าว โดยให้ข้าราชการทุกท่านไม่ต้องเดินทางมาอวยพร หรือนํากระเช้าของขวัญหรือสิ่งของมาอวยพรปีใหม่ ซึ่งหากต้องการส่งความปรารถนาดี ขอให้ส่งเพียงบัตรอวยพรปีใหม่ (ส.ค.ส.) ทั้งนี้ ได้เน้นย้ําให้ผู้ว่าราชการจังหวัด นายอําเภอ และพนักงานองค์กรปกครองส่วนท้องถิ่น ตลอดจนเจ้าหน้าที่ศูนย์ดํารงธรรม และส่วนราชการที่เกี่ยวข้องได้ประจําอยู่ในพื้นที่ เพื่อดูแลพี่น้องประชาชนที่เดินทางสัญจรภายในพื้นที่จังหวัดให้ได้รับความสะดวก ปลอดภัย และทําการส่งมอบความสุข ความปรารถนาดีให้เป็นของขวัญแก่พี่น้องประชาชน ตามแนวทาง "ของขวัญมหาดไทย ส่งต่อความสุข รับปีใหม่ 2561" จํานวน 14 โครงการ ดังนี้ 1.ตลาดประชารัฐ : สร้างโอกาส สร้างอาชีพ สร้างรายได้ 2. สร้างอาชีพ สร้างรายได้ให้ชุมชน บนวิถีพอเพียง 3. สถานธนานุบาลท้องถิ่นทั่วไทย มอบของขวัญปีใหม่แก่ประชาชน 4. หมู่บ้านชุมชนสดใส ประชารัฐสุขใจ ปลอดภัยจากขยะอันตราย 5. ศูนย์ดํารงธรรม นําสุข คลายทุกข์ด้านที่ดิน 6. ปีใหม่ปลอดภัย คนไทยปลอดทุกข์ ศูนย์ดํารงธรรมเคลื่อนที่ 7. อํานวยความสะดวก ลดสําเนาเอกสาร ขอรับบริการใช้เพียงบัตรประชาชนใบเดียว 8. ของขวัญปีใหม่ ประชาปลอดภัย บรรเทาอุทกภัยด้วยผังลุ่มน้ํา 9. แบบบ้านสานฝัน ของขวัญปีใหม่ 10. ขับรถมีน้ําใจ รักษาวินัยจราจร 11. ถนนสวยแห่งความสุข (Sukhumwit Make a Wish) 12. 74 ชุมชนปลอดภัยใช้ไฟ PEA 13. MWA on Mobile แอปฯ ของคนเมือง ครบทุกเรื่องน้ําประปา และ 14. ประปาเพื่อประชารัฐ
สุดท้ายนายฉัตรชัย พรหมเลิศ ปลัดกระทรวงมหาดไทยกล่าวเพิ่มเติมว่า กระทรวงมหาดไทยได้แจ้งให้ข้าราชการ และบุคลากรในสังกัด ให้นํานโยบายการส่งความสุขด้วยความพอเพียงเบื้องต้นใช้เป็นแบบอย่างในการส่งความสุข ความปรารถนาดีต่อกันในพื้นที่ด้วย.
ครั้งที่ 199/2560
กองสารนิเทศ สํานักงานปลัดกระทรวงมหาดไทย
โทร 0-22224131-2
รัฐบาลไทย-ข่าวทำเนียบรัฐบาล-กระทรวงเกษตรฯ เผยคืบหน้ากรณีกิจการกังหันลมผลิตไฟฟ้าในเขตปฏิรูปที่ดิน ขีดเส้น 45 วัน ลงพื้นที่จริงตรวจสอบข้อมูลเชิงลึก
วันพฤหัสบดีที่ 16 กุมภาพันธ์ 2560
กระทรวงเกษตรฯ เผยคืบหน้ากรณีกิจการกังหันลมผลิตไฟฟ้าในเขตปฏิรูปที่ดิน ขีดเส้น 45 วัน ลงพื้นที่จริงตรวจสอบข้อมูลเชิงลึก
กระทรวงเกษตรฯ เผยคืบหน้ากรณีกิจการกังหันลมผลิตไฟฟ้าในเขตปฏิรูปที่ดิน ขีดเส้น 45 วัน ลงพื้นที่จริงตรวจสอบข้อมูลเชิงลึกให้ครบทุกมิติ ใน 15 บริษัทที่เหลือ ก่อนหาข้อยุติ
พลเอก ฉัตรชัย สาริกัลยะ รัฐมนตรีว่าการกระทรวงเกษตรและสหกรณ์ เปิดเผยถึงความคืบหน้ากรณีกิจการกังหันลมผลิตไฟฟ้าในเขตปฏิรูปที่ดิน ว่า จากกรณีคําพิพากษาของศาลปกครองสูงสุด เพิกถอนการอนุญาตให้ บริษัท เทพสถิต วินด์ฟาร์ม จํากัด ซึ่งตั้งอยู่ในเขตปฏิรูปที่ดินเพื่อเกษตรกรรม ตําบลบ้านไร่ อําเภอเทพสถิต จังหวัดชัยภูมิ เนื้อที่ 39 ไร่ เนื่องจากข้อเท็จจริงที่ปรากฏต่อศาลนั้น กิจการผลิตไฟฟ้าด้วยกังหันลมมิได้เป็นประโยชน์ต่อเกษตรกร ขณะนี้ทางสํานักงานการปฏิรูปที่ดินเพื่อเกษตรกรรม (ส.ป.ก.) ได้มีหนังสือแจ้งยกเลิกสัญญาเช่ากับบริษัทดังกล่าวแล้ว ซึ่งถือเป็นอันสิ้นสุด นอกจากนี้ ทาง ส.ป.ก.ได้ตรวจสอบต่อเนื่อง ซึ่งพบว่า จาก 20 บริษัทที่อยู่ในเขตจังหวัดนครราชสีมา และชัยภูมิ มีบริษัทถูกฟ้องไป 1 บริษัท ยังไม่ทําสัญญา 1 บริษัท และได้ยกเลิกไปอีก 3 บริษัท รวม 5 บริษัท จึงเหลือ 15 บริษัท ที่ต้องดําเนินการตรวจสอบในพื้นที่จริงอย่างละเอียดต่อไป ทั้งนี้ ใน 15 บริษัท มีบริษัทที่ได้ดําเนินการจ่ายกระแสไฟฟ้าแล้ว 5 บริษัท ซึ่งได้ดําเนินการมาตั้งแต่ปี 2556-2559 ส่วนอีก 10 บริษัทที่เหลืออยู่ระหว่างการดําเนินการ โดยมีการดําเนินการให้ประโยชน์ตอบแทนแก่เกษตรกร มีการทําถนนให้ในบริเวณที่เข้าใช้ประโยชน์ ส่วนบริษัทที่อยู่ระหว่างดําเนินการ อยู่ระหว่างการทําถนน และดําเนินการตามสัญญา
“ อย่างไรก็ตาม ได้สั่งการให้ทาง เลขาธิการ ส.ป.ก. ดําเนินการตรวจสอบข้อเท็จจริงทั้งหมด ว่าเป็นไปตามกฎหมายและข้อสัญญาหรือไม่ โดยกําหนดระยะเวลาตรวจสอบ 45 วัน นับจากวันนี้เป็นต้นไป โดย ส.ป.ก.ต้องดําเนินการตรวจสอบในรายละเอียดแต่ละเรื่องทั้ง 15 บริษัท ซึ่งต้องเข้าไปตรวจสอบในพื้นที่จริงในแต่ละจังหวัด รวมทั้งตรวจสอบข้อมูลจากประชาชนในพื้นที่ด้วย ว่ามีการดําเนินการตามเงื่อนไขอย่างถูกต้องหรือไม่ ซึ่งหากทั้ง 15 บริษัท ได้ปฏิบัติตามเงื่อนไขอย่างครบถ้วนก็จะสามารถดําเนินการต่อไปได้ แต่หากปฏิบัติไม่ถูกต้องตามสัญญาก็จะต้องดําเนินการตามระเบียบราชการต่อไป” พลเอก ฉัตรชัย กล่าว
นายสมปอง อินทร์ทอง เลขาธิการสํานักงานการปฏิรูปที่ดินเพื่อเกษตรกรรม (ส.ป.ก.) กล่าวเพิ่มเติมว่า จากการตรวจสอบข้อมูลทั้ง 15 บริษัท พบว่ามีความแตกต่างจากบริษัทที่ถูกฟ้อง โดยบริษัทที่ถูกฟ้องไม่ได้ดําเนินการที่เป็นประโยชน์ต่อเกษตรกร แต่อีก 15 บริษัท ได้มีการดําเนินการที่ให้ประโยชน์กับเกษตรกร อย่างไรก็ตาม จาก 7 วันที่ผ่านมา เป็นการตรวจสอบข้อมูลทางเอกสารในเบื้องต้น ซึ่งขั้นตอนต่อไปจะลงพื้นที่จริงในจังหวัดนครราชสีมา และชัยภูมิ เพื่อตรวจสอบข้อมูลอย่างละเอียดให้ครบทุกมิติอีกครั้ง รวมทั้งตรวจสอบข้อมูลจาก ส.ป.ก.จังหวัดชัยภูมิ และนครราชสีมา เกี่ยวกับการดําเนินงานของแต่ละบริษัทว่าเป็นไปตามเงื่อนไขอย่างถูกต้องครบถ้วนหรือไม่ เพื่อให้ได้ข้อสรุปในการดําเนินการต่อไป
กลุ่มโฆษกและวิเคราะห์ข่าว กองเกษตรสารนิเทศ
สํานักงานปลัดกระทรวงเกษตรและสหกรณ์
โทร 02-2810859 แฟกซ์ 02-2822871
moacnews@gmail.com
www.moac.go.th
www.facebook.com/kasetthai
รัฐบาลไทย-ข่าวทำเนียบรัฐบาล-รมช.กษ. ตรวจเยี่ยมการขับเคลื่อนงานเกษตรอุตสาหกรรมภาคเหนือ มุ่งหวังพัฒนาภาคเกษตรสู่ไทยแลนด์ 4.
วันศุกร์ที่ 10 พฤศจิกายน 2560
รมช.กษ. ตรวจเยี่ยมการขับเคลื่อนงานเกษตรอุตสาหกรรมภาคเหนือ มุ่งหวังพัฒนาภาคเกษตรสู่ไทยแลนด์ 4.
รมช.กษ. ตรวจเยี่ยมการขับเคลื่อนงานเกษตรอุตสาหกรรมภาคเหนือ มุ่งหวังพัฒนาภาคเกษตรสู่ไทยแลนด์ 4.
นางสาวชุติมา บุณยประภัศร รัฐมนตรีช่วยว่าการกระทรวงเกษตรและสหกรณ์ เปิดเผยภายหลังตรวจเยี่ยมการขับเคลื่อนงานเกษตรอุตสาหกรรมภาคเหนือ ณ อ.แม่สอด จ.ตาก ว่า ตามที่รัฐบาลให้ความสําคัญในการพัฒนาภาคการเกษตร ซึ่งกระทรวงเกษตรฯ มีการดําเนินนโยบายที่สําคัญต่าง ๆ อาทิ ประชารัฐ และเกษตรแปลงใหญ่ เป็นต้น ภายใต้โมเดลไทยแลนด์ 4.0 ตามแผนพัฒนาภาคการเกษตรภายใน 20 ปีข้างหน้า จึงต้องมีการกําหนดทิศทางภาคเกษตรว่าจะดําเนินไปในทิศทางใด ซึ่งรากฐานที่สําคัญในการจะพัฒนาภาคการเกษตรให้อยู่รอดได้ ต้องอยู่บนปัจจัยที่สําคัญ 3 ด้าน คือ 1) องค์ความรู้กับเทคโนโลยี 2) การตลาด ต้องใช้ตลาดนําการผลิต โดยผลิตสินค้าเกษตรที่ตลาดต้องการ และ 3) การบริหารจัดการ ซึ่งจะสามารถแก้ปัญาหาการตลาดและการจัดการเทคโนโลยีให้เข้าถึงเกษตรกรได้อย่างแท้จริง
การดําเนินโครงการ TAK Model โดยจังหวัดตาก มหาวิทยาลัยเทคโนโลยีราชมงคลล้านนา และสภาอุตสาหกรรมจังหวัดตาก เป็นการขับเคลื่อนเกษตรอุตสาหกรรมเพื่อการส่งออก และขับเคลื่อนยุทธศาสตร์การพัฒนาจังหวัดด้านการเกษตรปลอดภัยและเกษตรอินทรีย์ ทําให้เกิดกระบวนการซื้อขายสินค้าเกษตรล่วงหน้า และส่งเสริมการผลิตสินค้าเกษตรเชิงอุตสาหกรรมที่ปลอดภัย ภายใต้แนวคิด "ขายได้แล้วจึงมีการผลิต มิใช่ผลิตแล้วจึงนํามาขาย" ซึ่งการดําเนินการดังกล่าวจะเป็นต้นแบบที่เห็นถึงผลสัมฤทธิ์ในการส่งเสริมเกษตรกรในการผลิต "กล้วยหอมทอง" เป็นการยกระดับชีวิตของเกษตรกร โดยสามารถพัฒนาประสิทธิภาพการผลิตทางการเกษตรและสร้างมูลค่าเพิ่มภายใต้การดําเนินงานในเรื่องเกษตรปลอดภัยและเกษตรอินทรีย์ ควบคู่กับการพัฒนาอุตสาหกรรมเกษตรแปรรูปให้มีความหลากหลาย สอดคล้องกับความต้องการของตลาด
"การพัฒนาส่งเสริมเกษตรกรไทยจะเกิดผลสัมฤทธิ์ได้ ต้องเกิดจากความร่วมมือร่วมใจกันจากทุกภาคส่วน ซึ่งจะเป็นการนําพาภาคการเกษตรไทยให้บรรลุวิสัยทัศน์ที่ว่า เกษตรกรมั่นคง ภาคการเกษตรมั่งคั่ง ทรัพยากรการเกษตรยั่งยืน" นางสาวชุติมา กล่าว
กลุ่มโฆษกและวิเคราะห์ข่าว กองเกษตรสารนิเทศ
สํานักงานปลัดกระทรวงเกษตรและสหกรณ์
โทร 02-2810859 แฟกซ์ 02-2822871
moacnews@gmail.com
www.moac.go.th
www.facebook.com/kasetthai
รัฐบาลไทย-ข่าวทำเนียบรัฐบาล-สรุปสาระจากการประชุมระดับรัฐมนตรี ก่อนการประชุมสุดยอดผู้นำลุ่มแม่น้ำโขงตอนล่าง ครั้งที ๓
วันพฤหัสบดีที่ 5 เมษายน 2561
สรุปสาระจากการประชุมระดับรัฐมนตรี ก่อนการประชุมสุดยอดผู้นําลุ่มแม่น้ําโขงตอนล่าง ครั้งที ๓
สรุปสาระจากการประชุมระดับรัฐมนตรี ก่อนการประชุมสุดยอดผู้นําลุ่มแม่น้ําโขงตอนล่าง ครั้งที ๓ วันที่ ๔ เมษายน ๒๕๖๑ ณ จังหวัดเสียมราฐ ราชอาณาจักรกัมพูชา
สรุปสาระจากการประชุมระดับรัฐมนตรี ก่อนการประชุมสุดยอดผู้นําลุ่มแม่น้ําโขงตอนล่าง ครั้งที่ ๓
วันที่ ๔ เมษายน ๒๕๖๑
ณ จังหวัดเสียมราฐ ราชอาณาจักรกัมพูชา
ฯพณฯ พลเอก สุรศักดิ์ กาญจนรัตน์ รัฐมนตรีว่าการกระทรวงทรัพยากรธรรมชาติและสิ่งแวดล้อม และคณะ ได้เข้าร่วมการประชุมระดับรัฐมนตรี ที่จัดขึ้นก่อนการประชุมสุดยอดผู้นําลุ่มแม่น้ําโขงตอนล่าง ครั้งที่ ๓ เมื่อวันที่ ๔ เมษายน ๒๕๖๑ ณ โรงแรมสกขา รีสอร์ท แอนด์ คอนเวนชัน เซ็นเตอร์ จังหวัดเสียมราฐ ราชอาณาจักรกัมพูชา ร่วมกับผู้แทนจากประเทศสมาชิกกรรมาธิการแม่น้ําโขง อีก ๓ ประเทศ ได้แก่ ราชอาณาจักรกัมพูชา สาธารณรัฐประชาธิปไตยประชาชนลาว และสาธารณรัฐสังคมนิยมเวียดนาม ร่วมด้วยผู้แทนจากประเทศคู่เจรจา (สาธารณรัฐประชาชนจีน และสาธารณรัฐแห่งสหภาพเมียนมา) และหุ้นส่วนการพัฒนา โดยมี ฯพณฯ ลิม คีน ฮอร์ (H.E. Mr.Lim Kean Hor) รัฐมนตรีว่าการกระทรวงทรัพยากรน้ําและอุตุนิยมวิทยาแห่งกัมพูชา เป็นประธานการประชุม ซึ่งที่ประชุมได้รับทราบผลการดําเนินงานที่ผ่านมาตามปฏิญญานครโฮ จิ มินห์ (การประชุมสุดยอดผู้นําลุ่มแม่น้ําโขงตอนล่าง ครั้งที่ ๒) และพิจารณาร่างปฏิญญาเสียมราฐ ซึ่งจะมีการรับรองปฏิญญาในการประชุมสุดยอดผู้นําลุ่มน้ําโขงตอนล่าง ครั้งที่ ๓ ในวันที่ ๕ เมษายน ๒๕๖๑ นอกจากนี้ ที่ประชุมได้รับทราบข้อมูล และแผนดําเนินความร่วมมือระหว่างคณะกรรมาธิการแม่น้ําโขงกับ ประเทศคู่เจรจา และหุ้นส่วนการพัฒนา ทั้งนี้ ประเทศไทยได้ให้ความสําคัญกับการดําเนินงานภายใต้กรอบความร่วมมือเพื่อการพัฒนาที่ยั่งยืนในลุ่มแม่น้ําโขง พ.ศ. ๒๕๓๘ ที่สอดคล้องกับการเป้าหมายการพัฒนา    ที่ยั่งยืนของสหประชาชาติ (Sustainable Development Goals: SDGs) ว่าด้วยความมั่นคงด้านน้ํา อาหาร และพลังงาน รวมถึงการเสริมสร้างความเข้มแข็งให้กับคณะกรรมาธิการแม่น้ําโขง และความสัมพันธ์กับหุ้นส่วนการพัฒนา โดยส่งเสริมให้เป็นศูนย์การเรียนรู้ระดับภูมิภาคเรื่องการบริหารจัดการลุ่มน้ําข้ามพรมแดนในการแก้ปัญหาน้ําท่วมและภัยแล้ง เพื่อการพัฒนาคุณภาพชีวิตของประชาชนในลุ่มน้ําโขงให้เกิดความยั่งยืนต่อไป